КУЋНИ РЕД ШКОЛЕ

* Ученик је дужан да у школу долази на време (кашњења нису дозвољена), да буде спреман за рад и са потребним прибором. Ученик у школу долази најкасније 10 минута пре почетка часа;
* Ученици (девојчице и дечаци), запослени, родитељ и друга странка су дужни да у школу долазе пристојно одевени и пристојног изгледа (фризуре и шминке) примерено школским условима;
* Забрањено је у школу долазити у шорцевима (обичним или спортским) атлет мајицама, топ мајицама, мајицама на бретеле и голих стомака у преуској, прекраткој и претесној одећи и обувен у папучама; девојчице у школу не могу да долазе нашминкане и у обући са непримерено високим штиклама или платформама;
* Ученик је дужан да редовно похађа наставу, а да свако изостајање правда искључиво лекарским оправдањем, најкасније 3 дана након одсуствовања из школе;
* Ученику, запосленом и родитељу је дозвољено да унесе у школу само средства за потребе наставног процеса, а забрањено да уноси оружје, оруђе и друга средства којима се могу нанети озледе, угрозити живот ученика и запослених односно нанети штета школској и личној имовини (нпр. распрскавајућа средства попут петарди и других пиротехничких средстава) као и коришћење у дворишту школе. Такође, забрањено је да долази у школу у алкохолисаном стању, односно под дејством наркотика, да уноси, односно користи алкохол, опијате, наркотичка средства и друга средства са психоактивним дејством, која могу угрозити здравље ученика;
* За време трајања наставе и ваннаставне активности, као и за време одмора, ученици бораве у школском простору и дворишту. Самовољно напуштање школског објекта и дворишта није дозвољено;
* Свака просторија у школи користи се искључиво у сврхе којима је намењена, на начин којим се не прља и не оштећује просторија, намештај и опрема,
* За сваку нанету штету одговорност сноси ученик и његов родитељ (старатељ), који је дужан да штету надокнади;
* Строго је забрањено ометање наставног процеса, непримерено обраћање наставнику, дрско понашање, вређање, гурање, намерно изазивање туче и насилно понашање према другом ученику као и стварање буке и нереда у школском простору;
* Буди пажљив и нежан према најмлађим ученицима у школи. Они једино од тебе могу да науче како треба да се понашају. Ако су ТЕБЕ малтретирали док си био најмлађи, буди ПРВИ који ће то променити и учинити супротно;
* За време наставе ученицима и наставницима строго се забрањује коришћење мобилних телефона: наставник је дужан да одузме телефон ученику који крши правило, уколико се овај прекршај понови, мобилни телефон биће враћен искључиво родитељу!!!
* Приликом напуштања учионице ученици и наставници су дужни да учионицу оставе уредну;
* Ученици и наставници су дужни да поштују почетак и крај часа;
* Није дозвољено снимање часова, фотографисање за време одмора и постављање таквих снимака на интернет. Када се утврди ко је прекршио забрану, школа ће о томе обавестити родитеља и покренути поступак против ученика после појачаног васпитног рада;
* За хитне информације од значаја за рад одељења, одељењском старешини или дежурном наставнику обраћа се искључиво редар;
* Родитељи и друге странке су дужне да се при уласку у школу пријаве дежурном помоћном особљу;
* Непридржавање кућног реда подлеже дисциплинској одговорности!!!
* **ЖЕЛИМО ДА СЕ У НАШОЈ ШКОЛИ ЂАЦИ, ЗАПОСЛЕНИ И РОДИТЕЉИ ОСЕЋАЈУ КАО КОД КУЋЕ, А СВАКА КУЋА ДА БИ БИЛА ЛЕПА И ПРИЈАТНА ЗА БОРАВАК ИМА СВОЈ КУЋНИ РЕД - СКУП ПРАВИЛА И ЗАДУЖЕЊА КОЈИХ БИ ТРЕБАЛО ДА СЕ ПРИДРЖАВАМО, КАКО БИ ПОСТАЛА ЈОШ ЛЕПША И УСПЕШНИЈА.**

 **П О Ш Т У Ј М О П Р А В И Л А !!!**

**ОБАВЕЗЕ РОДИТЕЉА У ШКОЛИ:**

- ДА ЗА ВРЕМЕ ТРАЈАЊА НАСТАВЕ ПРОЛАЗИ У ТИШИНИ (БЕЗ ГАЛАМЕ И БУКЕ) КРОЗ ХОЛ ИЛИ ХОДНИКЕ ШКОЛЕ;

- ДА ЗА ВРЕМЕ ТРАЈАЊА НАСТАВЕ САЧЕКА КРАЈ ЧАСА КАКО НЕ БИ РЕМЕТИО РАД НАСТАВНИКА И УЧЕНИКА;

- ДА ПРЕМА УЧЕНИЦИМА, НАСТАВНИЦИМА И ОСТАЛИМ ЗАПОСЛЕНИМА У ШКОЛИ ПОКАЗУЈЕ ПОШТОВАЊЕ БЕЗ ОМАЛОВАЖАВАЊА И ВРЕЂАЊА;

- ДА У МИРУ РАЗГОВАРА (БЕЗ НЕПРИКЛАДНОГ РАСПРАВЉАЊА) СА ОДЕЉЕЊСКИМ СТАРЕШИНОМ, СТРУЧНИМ САРАДНИЦИМА И ПРЕДМЕТНИМ НАСТАВНИЦИМА;

- ДА СЕ ОДЕЉЕНСКИ СТАРЕШИНА ОБАВЕШТАВА АКО ЈЕ ХИТАН СЛУЧАЈ БОЛЕСТ ИЛИ ОДСУСТВО УЧЕНИКА

-ДА ПОШТУЈЕ НАЧИНЕ И ПРАВИЛА КОМУНИКАЦИЈЕ ИЗМЕЂУ РОДИТЕЉА, НАСТАВНИКА И УЧЕНИКА (ВАЈБЕР ГРУПЕ, ЗАЈЕДНИЦЕ И ИМЕЈЛ) И ДА НЕ ОМАЛОВАЖАВА И ВРЕЂА БИЛО КОГ УЧЕСНИКА;

- ДА У САРАДЊИ СА НАСТАВНИЦИМА И СА СТРУЧНОМ СЛУЖБОМ РЕШАВА СУКОБЕ СВОГ ДЕТЕТА СА ДРУГИМ УЧЕНИЦИМА, ОДНОСНО ДА СЕ НА ДОЛИЧАН И ПРИМЕРЕН НАЧИН ОБРАЋА ДРУГИМ УЧЕНИЦИМА;

- ДА ПО ПОТРЕБИ ЗА ВРЕМЕ ПРОПИСАНОГ ТЕРМИНА ОБАВЉА РАЗГОВОР СА ОДЕЉЕЊСКИМ СТАРЕШИНОМ И ДРУГИМ ПРЕДМЕТНИМ НАСТАВНИЦИМА;

- ДА ПРИ УЛАСКУ У ШКОЛУ ДА ДЕЖУРНОМ ПОМОЋНОМ ОСОБЉУ СВОЈЕ ПОДАТКЕ И САОПШТИ РАЗЛОГ СВОЈЕ ПОСЕТЕ;

- ДА ПРЕТХОДНО НАЈАВЕ И ЗАКАЖУ (КОД ОДЕЉЕЊСКОГ СТАРЕШИНЕ) ПО ПОТРЕБИ ПОСЕТУ КОД ДИРЕКТОРА ШКОЛЕ;

 **РОДИТЕЉУ ЈЕ У ШКОЛИ СТРОГО ЗАБРАЊЕНО:**

- ДА ПУШИ У ШКОЛСКОМ ДВОРИШТУ ДОК ЧЕКА СВОЈЕ ДЕТЕ;

- УНОСИ ОРУЖЈЕ, ОРУЂЕ И ДРУГА СРЕДСТВА, КОЈИМА СЕ МОГУ НАНЕТИ ОЗЛЕДЕ, УГРОЗИТИ ЖИВОТ УЧЕНИКА И ЗАПОСЛЕНИХ, ОДНОСНО НАНЕТИ ШТЕТУ ИМОВИНИ ШКОЛЕ;

**ОБАВЕЗЕ УЧЕНИКА У ШКОЛИ:**

* да долази на време (без кашњења) на час, да пита и добије дозволу предметног наставника или другог запосленог који води школску активност да по потреби напусти час или другу школску активност
* за време наставе води рачуна о реду и дисциплини (без нарушавања) у школској згради и школском дворишту, као и на свим другим местима где се обавља образовано - васпитни рад;
* поштује друге ученике и остала лица (без дискриминације!) на основу расне, националне, полне, верске и социјалне припадности;
* да употребљава примерене речи без псовки, погрдних и других непримерених израза;
* да мирно решава међусобне сукобе без употребе оружја, оруђа и физичке силе или да потражи помоћ дежурног наставника, одељењског старешине и стручног сарадника;
* поштује личност (без претње и омаловажавања) других ученика, наставника и других запослених у школи;
* да сачека позив и одобрење наставника да би ушао у зборницу и друге службене просторије;
* за време одмора при мењању учионица, на степеништу и у ходницима ходати лагано, у миру, без прављења гужве, буке, гурања чиме би могао да угрози своју, али и безбедност других ученика и запослених у школи;
* за време часа, ученик треба да буде у учионици без задржавања у ходницима школе;
* да користи мали и велики одмор за обављање нужде, да избегава за време часа, осим ако није прекопотребно, хитно. Када су све кабине тоалета заузети, преостали ученици треба чекати свој ред у ходнику испред тоалета.

**УЧЕНИКУ ЈЕ У ШКОЛИ СТРОГО ЗАБРАЊЕНО ДА:**

* уноси оружје, оруђе и друга средства којима се могу нанети озледе, угрозити живот ученика и запослених, односно нанети штету имовини школе;
* уноси, односно користи дуван, алкохол и наркотике који могу угрозити здравље ученика у школско двориште, просторије школе, на излетима, екскурзијама, и осталим активностима у организацији школе;
* конзумира семенке, жваке и друге сличне производе у учионици и ходницима;
* користи техничке и електронске направе као што су: мобилни телефон и друга средства комуникације којом се ремети рад на часу;
* чини неовлашћено, фотографске и тонске записе запослених и других ученика;
* врши преправке података на исправама које издаје школа.

 ДИРЕКТОР ШКОЛЕ

 \_\_\_\_\_\_\_\_\_\_\_\_\_\_\_\_\_\_

 Бојан Крстић, проф. раз. наст.